pythainlp/thai-wiki-dataset-v4 huggingface dataset:
กฎหมายความมั่นคงแห่งชาติฮ่องกง

กฎหมายความมั่นคงแห่งชาติฮ่องกง มีชื่ออย่างเป็นทางการว่า กฎหมายสาธารณรัฐประชาชนจีนว่าด้วยการรักษาความมั่นคงแห่งชาติในเขตปกครองพิเศษฮ่องกง เป็นกฎหมายความมั่ยคงแห่งชาติที่เกี่ยวเนื่องกับฮ่องกง ตราเมื่อวันที่ 30 มิถุนายน 2563 คณะกรรมาธิการสามัญประจำสภาประชาชนแห่งชาติ (NPCSC) เป็นผู้ตรากฎหมายดังกล่าวแทนสภานิติบัญญัติฮ่องกง ทั้งที่ข้อ 23 ของกฎหมายหลักพื้นฐานฮ่องกงระบุว่ากฎหมายดังกล่าวควรให้ฮ่องกงตราเพียงผู้เดียวโดยไม่มีการรับจากแหล่งอื่น ซึ่งออกแบบมาเพื่อคุ้มครองการแทรกแซงกิจการดินแดนของฮ่องกง
ไม่นานหลังฮ่องกงคืนสู่ประเทศจีน มีความพยายามในปี 2546 เพื่อผ่านกฎหมายภายใต้มาตรา 23 แต่ไม่สำเร็จเนื่องจากการเดินขบวนขนาดใหญ่ ทั้งความพยายามผ่านกฎหมายความมั่นคงในปี 2546 และ 2563 เกิดขึ้นระหว่างเกิดโรคระบาด (คือ โรคซาร์สและโควิด-19 ตามลำดับ) ทั้งสองครั้งเกิดเสียงตอบรับเชิงลบด้วยกันทั้งคู่
27 ประเทศวิจารณ์กฎหมายดังกล่าวอย่างรุนแรง โดยเฉพาะประเทศตะวันตก รวมทั้งประเทศญี่ปุ่น ทำให้มีมาตรการผ่อนปรนกฎหมายคนเข้าเมืองแก่คนเข้าเมืองชาวฮ่องกง มีความสนใจต่อมาตรา 38 ของกฎหมายนี้เป็นพิเศษ ซึ่งระบุว่ากฎหมายนี้ยังใช้บังคับแก่ผู้ที่มิใช่ผู้อยู่อาศัยถาวรของฮ่องกง และผู้ที่มิได้อาศัยอยู่ ณ ที่นั้นด้วย ซึ่งบางคนตีความว่ากฎหมายนี้อาจใช้ได้กับบุคคลทั่วโลก
สโมสรฟุตบอลวาร์ดาร์

สโมสรฟุตบอลวาร์ดาร์สกอเปีย  หรือ วาร์ดาร์ เป็นสโมสรฟุตบอลที่ตั้งอยู่ที่กรุงสกอเปีย ซึ่งเป็นเมืองหลวงของประเทศมาซิโดเนียเหนือ ก่อตั้งขึ้นใน ค.ศ. 1947 และเป็นสมาชิกของมาซิโดเนียนเฟิสต์ลีกนับตั้งแต่ที่เข้าร่วมลีกครั้งแรกใน ค.ศ. 1992
ตอเช ปรอเอสกี อารีนา เป็นสนามเหย้าของสโมสรมาตั้งแต่ ค.ศ. 1947 วาร์ดาร์เป็นสโมสรฟุตบอลที่เป็นที่รู้จักและประสบความสำเร็จมากที่สุดในมาซิโดเนียเหนือ โดยชนะเลิศลีกแห่งชาติ 11 สมัย และฟุตบอลคัพแห่งชาติ 5 นัด
สนามเหย้า.
ตอเช ปรอเอสกี อารีนา.
ฟิลิปทูอารีนาซึ่งมีความจุ 33,460 ที่นั่ง เป็นหนึ่งในสิบสนามกีฬาที่ใหญ่ที่สุดในคาบสมุทรบอลข่าน โดยมีพื้นที่ 105 x 68 ตารางเมตร และมีจอแสดงผลขนาด 18 x 6 ตารางเมตรเหนืออัฒจันทร์ฝั่งตะวันออกและตะวันตก สนามมีที่นั่งสำหรับบุคคลสำคัญ 494 ที่นั่ง และที่นั่งสำหรับสื่อมวลชน 386 ที่นั่งบนอัฒจันทร์ฝั่งเหนือ ชื่อเดิมของสนามตั้งชื่อตามกษัตริย์พีลิปโปสที่ 2 แห่งมาเกโดนีอา 
ในวันที่ 25 กรกฎาคม ค.ศ. 2012 การแข่งขันยูฟ่าแชมเปียนส์ลีก ฤดูกาล 2012–13 รอบคัดเลือกรอบสอง ซึ่งวาร์ดาร์พบกับบาเตบอรีซอฟจากเบลารุส เป็นหนึ่งในนัดที่มีผู้เข้าชมมากที่สุด โดยมีกลุ่มแฟนผู้คลั่งไคล้ที่เรียกว่า กอมิตี อยู่บนอัฒจันทร์ฝั่งตะวันตก สนามแห่งนี้ยังเคยใช้จัดการแข่งขันยูฟ่าซูเปอร์คัพ 2017 นับเป็นการแข่งขันนัดชิงชนะเลิศของยูฟ่านัดแรกที่จัดขึ้นในประเทศมาซิโดเนียเหนือ
 "ณ วันที่ 29 พฤษภาคม 2017"
การแข่งขันระดับทวีปยุโรป.
การแข่งขันระดับทวีปยุโรปนัดแรกของสโมสร เกิดขึ้นในยูโรเปียนคัพวินเนอส์คัพ ฤดูกาล 1961–62 นัดที่พ่ายแพ้ต่อดันเฟิร์มไลน์แอธเลติก 0–5 ผู้เล่นที่ลงเล่นในรายการแข่งขันระดับทวีปมากที่สุดคือ มัวเรม เซกีร์ ซึ่งลงเล่นทั้งสิ้น 21 นัด ส่วนผู้ทำประตูสูงสุดคือ วันแดร์ ยิงได้ 13 ประตู ชัยชนะที่ยิ่งใหญ่ที่สุดในการแข่งขันระดับทวีปยุโรป เกิดขึ้นในยูฟ่าอินเตอร์โตโตคัพ 2004 นัดที่เอาชนะเอธนิกอสอัชนา ด้วยผล 5–1 ทั้งสองนัด ทำให้มีผลประตูรวม 10–2
วาร์ดาร์กลายเป็นสโมสรแรกจากมาซิโดเนียที่ผ่านเข้าไปเล่นในรอบแบ่งกลุ่มของรายการแข่งขันระดับทวีปยุโรป หลังจากที่เอาชนะเฟแนร์บาห์แชในยูฟ่ายูโรปาลีก ฤดูกาล 2017–18 รอบเพลย์ออฟ
วิโอเลตตา

"วิโอเลตตา"   เป็นเพลงหลักจากมินิอัลบั้มที่สอง "คัลเลอร์ไรซ์" ของเกิร์ลกรุปเกาหลีใต้-ญี่ปุ่นไอซ์วัน ออกจำหน่ายวันที่ 1 เมษายน พ.ศ. 2562 โดยออฟเดอะเรคอร์ด
การวางองค์ประกอบเพลง.
"วิโอเลตตา" เป็นเพลงป็อปที่มีจังหวะทรอปิคัลเฮาส์และฟิวเจอร์เบสซึ่งได้รับแรงบันดาลใจจากเรื่อง "The Happy Prince"
มิวสิกวิดีโอ.
มิวสิกวิดีโอ "วิโอเลตตา" เผยแพร่เมื่อวันที่ 1 เมษายน พ.ศ. 2562 กำกับโดย Digipedi มิวสิกวิดีโอสื่อถึง "ดอกไม้ ทุ่งหญ้า ที่มีความชีวิตชีวาและเป็นธรรมชาติ
เมื่อวันที่ 11 กรกฎาคม พ.ศ. 2562 มิวสิกวิดีโอมียอดรับชมมากกว่า 40 ล้านครั้ง ออฟเดอะเรคอร์ดเผยแพร่วิดีโอพิเศษเพื่อฉลองการดูมิวสิกวิดีโอครบ 40 ล้านครั้ง
สุลต่านมาห์มุดที่ 1

มาห์มุดที่ 1 (, 2 สิงหาคม ค.ศ. 1696  – 13 ธันวาคม ค.ศ. 1754) พระสมัญญา มาห์มุดหลังค่อม เป็นสุลต่านแห่งจักรวรรดิออตโตมันใน ค.ศ. 1730 ถึง 1754 พระองค์ครองราชย์หลังการก่อกบฏของปาโตรนา ฮาลิล และคงความสัมพันธ์อันดีกับจักรวรรดิโมกุลและจักรวรรดิซาฟาวิด
ชีวิตช่วงต้น.
พระองค์เสด็จพระราชสมภพที่พระราชวังเอดีร์แนในวันที่ 2 สิงหาคม ค.ศ. 1696 พระราชโอรสในสุลต่านมุสทาฟาที่ 2 (ค.ศ. 1664–1703) กับซาลีฮา ซุลตัน ผู้ดำรงตำแหน่งวาลีเด ซุลตัน มาห์มุดที่ 1 เป็นพระเชษฐาของสุลต่านออสมันที่ 3 (ค.ศ. 1754–57) พระองค์มีโรคหลังค่อม
พระราชบิดาและตัวพระองค์ใช้ชีวิตส่วนใหญ่ที่เอดีร์แน ในวันที่ 18 พฤษภาคม ค.ศ. 1702 พระองค์เริ่มศึกษาที่เอดีร์แน เมื่อพระราชบิดาถอดถอนตนเองจากพระราชบัลลังก์ พระองค์ถูกนำตัวไปอิสตันบูลและกักขังในKafes เป็นเวลา 27 ปี 
ไม่มีใครทราบว่างพระองค์รับวัฒนธรรมได้ในช่วงนั้น เนื่องจากพระองค์ยังคงเล่นหมากรุก แต่งบทกวี และเล่นดนตรี นอกจากนี้ ชีวิตช่วงพระเยาว์และวัยรุ่นยังอยู่ในอันตราย โดยเฉพาะช่วงชีวิตใน Kafes
ความสัมพันธ์กับจักรวรรดิโมกุล.
การทัพของชาห์นาเดอร์ต่อจักรวรรดิโมกุลก่อให้เกิดช่องว่างฝั่งตะวันตกของเปอร์เซีย ซึ่งสุลต่านมาห์มุดที่ 1 ได้เอาเปรียบอย่างมาก โดยก่อสงครามออตโตมัน–เปอร์เซีย (ค.ศ. 1743–46) ซึ่งจักรวรรดิโมกุล มูฮัมมัด ชาฮ์ ร่วมมือกันอย่างใกล้ชิดกับออตโตมัน และ Haji Yusuf Agha ทูตของจักรวรรดิ ความสัมพันธ์ระหว่างสองจักรวรรดิยังคงมีอยู่จนกระทั่งมูฮัมมัด ชาฮ์สวรรคตใน ค.ศ. 1748
ความสัมพันธ์กับจักรวรรดิซาฟาวิด.
ในเดือนมีนาคม ค.ศ. 1741 Hacı Han ทูตของชาห์นาเดอร์แห่งรัฐบาลอิหร่าน เดินทางมาที่อิสตันบูลพร้อมกับคนและยามสามพันคนเพื่อต่อระยะเวลาสันติภาพระหว่างพวกเขา โดยมีของขวัญหลายอย่างเช่นผ้าปักด้วยอัญมณี, ช้าง 10 เชือก และอาวุธล้ำค่า จากนั้นมีการจัดงานเลี้ยงให้ Hacı Han ที่ Fener Bahçesin
พระบรมวงศานุวงศ์.
พระมเหสีของพระองค์ มีรายพระนามตามนี้:
สวรรคต.
ในช่วงฤดูหนาว พระพลานามัยของสุลต่านมาห์มุดที่ 1 เริ่มแย่ลงทุกวัน ในวันศุกร์ที่ 13 ธันวาคม ค.ศ. 1754 พระองค์เสด็จไปละหมาดวันศุกร์ หลังละหมาดเสร็จจึงเสด็จกลับพระราชวัง แต่ระหว่างทางพระองค์ล้มลงจากม้าและสวรรคตในวันเดียวกัน โดยฝังในสุสานพระปัยยิกาของพระองค์ที่สุสานตูร์ฮัน ซุลตันในมัสยิดใหม่ที่ Eminönü อิสตันบูล ประเทศตุรกี 
หมายเหตุ.
<templatestyles src="Reflist/styles.css" />
กีฬายกน้ำหนักในโอลิมปิกฤดูร้อน 2012 – รอบคัดเลือก

<ns>0</ns>
 <revision>
 <parentid>8943524</parentid>
 <timestamp>2022-04-11T00:28:39Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 0 sources and tagging 1 as dead.) #IABot (v2.0.8.7</comment>
 <origin>10042821</origin>
 <model>wikitext</model>
 <format>text/x-wiki</format>
การแข่งขันกีฬายกน้ำหนักในโอลิมปิกฤดูร้อน 2012 รอบคัดเลือก เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 10 คน (1 คนต่อรายการ) การคัดเลือกสิ้นสุดเมื่อวันที่ 6 มิถุนายน ค.ศ. 2012
กีฬามวยปล้ำในโอลิมปิกฤดูร้อน 2012 – รอบคัดเลือก

การแข่งขันกีฬามวยปล้ำในโอลิมปิกฤดูร้อน 2012 รอบคัดเลือก เป็นการแข่งขันมวยปล้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 344 คน แต่ละประเทศสามารถส่งนักกีฬาเข้าแข่งขันได้สูงสุด 18 คน (1 คนต่อรายการ) การคัดเลือกสิ้นสุดเมื่อวันที่ 6 พฤษภาคม ค.ศ. 2012
แขวงจักรวรรดิ

จักรวรรดิ เป็นแขวงหนึ่งในพื้นที่เขตสัมพันธวงศ์ กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต.
แขวงจักรวรรดิตั้งอยู่ทางทิศตะวันตกของเขตสัมพันธวงศ์ มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาโปโลน้ำชายในโอลิมปิกฤดูร้อน 2012 – รอบคัดเลือก

การแข่งขันกีฬาโปโลน้ำชายในโอลิมปิกฤดูร้อน 2012 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม การคัดเลือกสิ้นสุดเมื่อวันที่ 8 เมษายน ค.ศ. 2012
แขวงสัมพันธวงศ์

สัมพันธวงศ์ เป็นแขวงหนึ่งในพื้นที่เขตสัมพันธวงศ์ กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
ที่ตั้งและอาณาเขต.
แขวงสัมพันธวงศ์ตั้งอยู่ทางตอนกลางของเขตสัมพันธวงศ์ มีอาณาเขตติดต่อกับแขวงอื่นเรียงตามเข็มนาฬิกา ดังนี้
กีฬาโปโลน้ำหญิงในโอลิมปิกฤดูร้อน 2012 – รอบคัดเลือก

การแข่งขันกีฬาโปโลน้ำหญิงในโอลิมปิกฤดูร้อน 2012 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม การคัดเลือกสิ้นสุดเมื่อวันที่ 8 เมษายน ค.ศ. 2012
กีฬาแฮนด์บอลชายในโอลิมปิกฤดูร้อน 2012 – รอบคัดเลือก

การแข่งขันกีฬาแฮนด์บอลชายในโอลิมปิกฤดูร้อน 2012 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 8 เมษายน ค.ศ. 2012
เมินกึสทู ฮัยเลอ มารียัม

เมินกึสทู ฮัยเลอ มารียัม  เป็นทหารและนักการเมืองชาวเอธิโอเปียซึ่งเป็นหัวหน้าของเอธิโอเปียตั้งแต่ปี ค.ศ. 1977 ถึง ค.ศ. 1991 และเลขาธิการพรรคแรงงานเอธิโอเปียตั้งแต่ปี ค.ศ. 1984 ถึง ค.ศ. 1991 เมนกิสตูถือได้ว่าเป็นผู้นำหนึ่งในแอฟริกาที่มีชื่อเสียงที่สุดในศตวรรษที่ 20 แต่การขึ้นสู่อำนาจของเมนกิสตูนั้นน่าอับอายสำหรับความโหดร้ายอัตตาธิปไตยและการจัดการทางเศรษฐกิจที่ผิดพลาด
กีฬาแฮนด์บอลหญิงในโอลิมปิกฤดูร้อน 2012 – รอบคัดเลือก

การแข่งขันกีฬาแฮนด์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันแฮนด์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 27 พฤษภาคม ค.ศ. 2012
 * สวีเดนผ่านการคัดเลือกในฐานะรองชนะเลิศชิงแชมป์ยุโรป 2010 เนื่องจากนอร์เวย์เป็นแชมป์โลก 2011
กีฬาบาสเกตบอลชายในโอลิมปิกฤดูร้อน 2012 – รอบคัดเลือก

การแข่งขันกีฬาบาสเกตบอลชายในโอลิมปิกฤดูร้อน 2012 รอบคัดเลือก เป็นการแข่งขันบาสเกตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 8 กรกฎาคม ค.ศ. 2012
กีฬาบาสเกตบอลหญิงในโอลิมปิกฤดูร้อน 2012 – รอบคัดเลือก

การแข่งขันกีฬาบาสเกตบอลหญิงในโอลิมปิกฤดูร้อน 2012 รอบคัดเลือก เป็นการแข่งขันบาสเกตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 1 กรกฎาคม ค.ศ. 2012
กีฬาฟุตบอลชายในโอลิมปิกฤดูร้อน 2012 – รอบคัดเลือก

การแข่งขันกีฬาฟุตบอลชายในโอลิมปิกฤดูร้อน 2012 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 
การคัดเลือก.
<templatestyles src="Refbegin/styles.css" />
มาซิโดเนียนฟุตบอลคัพ

มาซิโดเนียนฟุตบอลคัพ ("Kup na Makedonija") เป็นการแข่งขันฟุตบอลแบบแพ้คัดออกระดับสูงสุดของประเทศนอร์ทมาซิโดเนีย และเป็นการแข่งขันฟุตบอลที่สำคัญเป็นอันดับที่สองของประเทศรองจากมาซิโดเนียนเฟิสต์ลีก ฟุตบอลคัพนี้ก่อตั้งขึ้นใน ค.ศ. 1992 หลังจากการยกเลิกยูโกสลาฟคัพเนื่องจากการล่มสลายของยูโกสลาเวีย
ใน ค.ศ. 2014 มีสโมสรฟุตบอลถึง 16 สโมสรที่เคยเข้าชิงชนะเลิศฟุตบอลคัพนี้ สโมสรที่ประสบความสำเร็จมากที่สุดคือ วาร์ดาร์ ซึ่งชนะเลิศ 5 สมัย จากการเข้าชิงชนะเลิศ 6 ครั้ง รองลงมาคือ และ ซึ่งชนะเลิศทีมละ 4 สมัย
กอรัน ปันแดฟ

กอรัน ปันแดฟ (เกิดวันที่ 27 กรกฎาคม ค.ศ. 1983) เป็นนักฟุตบอลชาวมาซิโดเนียที่เล่นในตำแหน่งกองหน้าให้กับเจนัวในอิตาลี เขาเป็นผู้ทำประตูสูงสุดของทีมชาติมาซิโดเนียเหนือ โดยยิงได้ 37 ประตู
เขาเริ่มมีชื่อเสียงจากการเล่นให้กับลาซีโอ ต่อมาเขาย้ายไปอินเตอร์มิลานในช่วงต้น ค.ศ. 2010 ซึ่งเมื่อเขาเล่นให้กับ "งูใหญ่" เขาพาทีมคว้าทริปเปิลแชมป์ อันได้แก่ เซเรียอา, โกปปาอีตาเลีย และยูฟ่าแชมเปียนส์ลีก
ทีมชาติ.
เขาลงเล่นให้กับทีมชาติมาซิโดเนียเป็นครั้งแรกในเดือนมิถุนายน ค.ศ. 2001 นัดการแข่งขันฟุตบอลโลก 2002 รอบคัดเลือก ที่ออกไปเยือนตุรกี ปัจจุบันเขาได้ลงเล่นให้กับทีมชาติไปแล้ว 108 นัด ยิงได้ 34 ประตู โดยเขาเคยยิงสองประตูใส่สเปนในวันที่ 12 สิงหาคม ค.ศ. 2009 ทำให้เขากลายเป็นผู้ทำประตูสูงสุดของทีมชาติมาซิโดเนียเหนือ ทำลายสถิติเดิมของจอร์จี ฮริสตอฟ
ในวันที่ 21 มีนาคม ค.ศ. 2019 ปันแดฟลงเล่นให้กับทีมชาติครบ 100 นัด ในนัดที่เปิดบ้านเอาชนะลัตเวีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก ซึ่งอีกหนึ่งปีถัดมา เขาบริจาคเสื้อแข่งขันที่เขาใส่ในนัดนั้น เพื่อรณรงค์ต่อสู้กับการระบาดทั่วของไวรัสโคโรนา
เขาทำประตูชัยช่วยให้ทีมเอาชนะจอร์เจีย 1–0 ในรอบเพลย์ออฟของฟุตบอลชิงแชมป์แห่งชาติยุโรป 2020 รอบคัดเลือกเมื่อเดือนพฤษภาคม ค.ศ. 2020 ทำให้ประเทศของเขาได้เข้าร่วมแข่งขันในรายการใหญ่เป็นครั้งแรก โดยในฟุตบอลชิงแชมป์แห่งชาติยุโรป 2020 เขาทำประตูแรกของทีมชาติในรายการนี้ในนัดเปิดสนามที่แพ้ออสเตรีย 3–1 ทำให้เขาเป็นผู้เล่นอายุมากที่สุดอันดับที่ 2 ที่ทำประตูในรายการนี้รองจาก Ivica Vastić ต่อมาวันที่ 21 มิถุนายน ค.ศ. 2021 เขาลงเล่นนัดสุดท้ายให้กับทีมชาติในนัดสุดท้ายของรอบแบ่งกลุ่มที่พบกับเนเธอร์แลนด์
สถิติอาชีพ.
ทีมชาติ.
สหพันธ์ฟุตบอลมาซิโดเนียเหนือ

สหพันธ์ฟุตบอลมาซิโดเนียเหนือ (หรือ ФФМ/FFM) เป็นหน่วยงานที่บริหารฟุตบอลในประเทศมาซิโดเนียเหนือ มีสำนักงานใหญ่ตั้งอยู่ที่กรุงสโกเปีย สหพันธ์ก่อตั้งขึ้นใน ค.ศ. 1926 และได้เข้าร่วมเป็นสมาชิกของยูฟ่าและฟีฟ่าใน ค.ศ. 1994
สหพันธ์ฟุตบอลมาซิโดเนียเหนือทำหน้าที่ดูแลการแข่งขันฟุตบอลภายในประเทศ ได้แก่
กีฬาฟุตบอลหญิงในโอลิมปิกฤดูร้อน 2012 – รอบคัดเลือก

การแข่งขันกีฬาฟุตบอลหญิงในโอลิมปิกฤดูร้อน 2012 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 
การคัดเลือก.
<templatestyles src="Refbegin/styles.css" />
ฟุตบอลในประเทศมาซิโดเนียเหนือ

ฟุตบอลเป็นหนึ่งในกีฬาที่ได้รับความนิยมมากที่สุดในประเทศมาซิโดเนียเหนือ โดยประเทศได้เข้าร่วมเป็นสมาชิกฟีฟ่าใน ค.ศ. 1994
ฟุตบอลทีมชาติมาซิโดเนียเหนือได้เข้าร่วมแข่งขันรอบคัดเลือกของฟุตบอลชิงแชมป์แห่งชาติยุโรปและฟุตบอลโลกอยู่บ่อยครั้ง ผลงานที่ดีของทีมชาติ อาทิ เสมอกับอังกฤษ 2–2 (ตุลาคม 2002), เสมอกับเนเธอร์แลนด์ 2–2 (เหย้า; ตุลาคม 2004) และ 0–0 (เยือน), เสมอกับอังกฤษ (เยือน; 7 ตุลาคม 2006) และเอาชนะโครเอเชีย 2–0 (17 พฤศจิกายน 2007)
หน่วยงานที่บริหารฟุตบอลในประเทศคือสหพันธ์ฟุตบอลมาซิโดเนียเหนือ ทำหน้าที่ดูแลการแข่งขันต่าง ๆ ซึ่งรวมถึง ลีกฟุตบอลสูงสุด, ฟุตบอลคัพ และฟุตบอลทีมชาติทั้งชุดใหญ่ ชุดเยาวชน ชุดหญิง และฟุตซอล สโมสรฟุตบอลที่ได้รับความนิยมภายในประเทศ อาทิ วาร์ดาร์, ราบอตนิชกี, สเกินดียา, เปลิสเตอร์ และโปเบดา
ตอเช ปรอเอสกี อารีนา

ตอเช ปรอเอสกี เนชันนัลอารีนา  เป็นสนามกีฬาที่ตั้งอยู่ในกรุงสกอเปีย ประเทศมาซิโดเนียเหนือ มักใช้จัดการแข่งขันฟุตบอล กรีฑา และการแสดงดนตรีสด สนามแห่งนี้เป็นสนามเหย้าของสองสโมสรจากสกอเปียที่ลงเล่นในลีกสูงสุดได้แก่สโมสรฟุตบอลวาร์ดาร์และ นอกจากนี้ ยังเป็นสนามเหย้าหลักของฟุตบอลทีมชาติมาซิโดเนียเหนือ
ในวันที่ 30 มิถุนายน ค.ศ. 2015 ยูฟ่าประกาศว่า เนชันนัลอารีนา จะใช้จัดการแข่งขันนัดชิงชนะเลิศยูฟ่าซูเปอร์คัพ 2017 เดิมสนามแห่งนี้รู้จักกันในชื่อ สนามกีฬานครสกอเปีย (Gradski Stadium Skopje) และ ฟิลิปทูเนชันนัลอารีนา  ก่อนที่จะเปลี่ยนมาใช้ชื่อปัจจุบันเพื่อเป็นเกียรติแก่ตอเช ปรอเอสกี นักร้องเพลงป็อปที่มีชื่อเสียงของประเทศ
วัดตึกมหาชยาราม

วัดตึกมหาชยาราม เดิมเรียก วัดคงคาราม เป็นวัดราษฎร์สังกัดมหานิกายในตำบลมหาชัย อำเภอเมืองสมุทรสาคร จังหวัดสมุทรสาคร 
วัดแห่งนี้ ไม่ทราบว่าผู้ใดสร้าง สร้างขึ้นราวปี พ.ศ. 2230 ในรัชสมัยสมเด็จพระสรรเพชญที่ 8 (สมเด็จพระเจ้าเสือ) ต่อมามีนายอากรชาวจีน ชื่อ ตั๋วตี๋ มาตั้งภูมิลำเนาใหม่ในการประกอบอาชีพ เมื่อมาพักบริเวณวัดนี้ ในระหว่างเดินทางเกิดนิมิตว่า พระประธานในพระอุโบสถแนะนำให้ไปตั้งภูมิลำเนาแถบแม่น้ำสมุทรสาคร จะมีโชคใหญ่ จึงได้ไปตั้งถิ่นฐานตามนิมิต ปรากฏว่าต่อมาร่ำรวยมากขึ้น จึงกลับมาทำนุบำรุงวัดนี้ ได้สร้างกุฏิเป็นตึกแบบจีน 2 หลัง วิหาร 1 หลัง กับศาลาตึก 1 หลัง จนชาวบ้านเรียกว่า วัดตึก จนปี พ.ศ. 2468 พระธรรมสิริชัย (ชิต ชิตวิปุโล) มาดำรงเจ้าอาวาส ได้เริ่มให้มีการศึกษาสอนบาลี และมีพระภิกษุสอบได้มหาเปรียญเป็นจำนวนมาก วัดได้เปลี่ยนนามมาเป็น "วัดตึกมหาชยาราม" ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะ.
พระอุโบสถเป็นอาคารไม้ทรงไทย หลังคาทรงจั่วลดชั้น 2 ชั้น หน้าบันทำเป็นรูปครุฑยุดนาคล้อมรอบด้วยลวดลายพันธุ์พฤกษา ช่อฟ้าใบระกาไม้ประดับกระจก บานประตูไม้แกะสลักลายกนกเปลวเพลิงทาสีทอง ผนังอาคารทาสีทอง ส่วนวิหารเป็นเก๋งจีน หลังคามุงกระเบื้องดินเผา มีปูนปั้นเป็นสันตามแนวยาวแบบจีน สันหลังคาประดับลวดลายปูนปั้น เจดีย์ สันนิษฐานว่าสร้างขึ้นในสมัยรัชกาลที่ 4 ตั้งอยู่บริเวณด้านหน้าพระอุโบสถจำนวน 3 องค์ มีลักษณะเป็นเจดีย์ก่ออิฐถือปูนขนาดเล็กย่อมุมไม้สิบสองจำนวน 2 องค์ ฐานเจดีย์เป็นฐานสิงห์ อีกองค์เป็นเจดีย์ก่ออิฐถือปูนทรงระฆังกลม
ดียอร์

คริสตีย็อง ดียอร์ เอสอี  รู้จักทั่วไปในชื่อ ดียอร์ หรือดิออร์ เป็นบริษัทสินค้าฟุ่มเฟือย จากประเทศฝรั่งเศส มีประธานเป็นนักธุรกิจชาวฝรั่งเศสคือ แบร์นาร์ อาร์โน หัวหน้าในกลุ่มแอลวีเอ็มเอช กลุ่มธุรกิจที่หรูหราที่สุดในโลก ซึ่งดียอร์ถือหุ้นไป 42.36% และสิทธิในการออกเสียง 59.01% ในแอลวีเอ็มเอช
บริษัทได้ก่อตั้งในปี ค.ศ. 1946 โดยนักออกแบบคริสตีย็อง ดียอร์ ปัจจุบันได้ออกแบบและจำหน่ายทั้งเสื้อผ้า เครื่องหนัง เครื่องประดับ รองเท้า นาฬิกา น้ำหอม เครื่องสำอาง ผลิตภัณฑ์ดูแลผิว และรวมไปถึงโอตกูตูร์ ภายใต้ชื่อ "คริสตีย็อง ดียอร์ โอตกูตูร์" นอกจากนี้ยังมีตราสินค้าที่อยู่ภายใต้บริษัทคือ "ดียอร์ โฮมเม่" สินค้าสำหรับผู้ชาย และ"เบบี ดียอร์" สินค้าสำหรับเด็ก ปัจจุบันบริษัทได้จำหน่าสินค้าทั้งในร้านค้า และออนไลน์ทั่วโลก
ทูตที่มีชื่อเสียง.
รายชื่อต่อไปนี้เป็นบุคคลที่มีชื่อเสียงจากเคมเปญของดียอร์
สถานที่จำหน่าย.
ประเทศไทย.
ร้านค้าบูติกดียอร์ในประเทศไทย โดยไม่รวมบูติกย่อย มีดังนี้
นอกจากนี้ยังมีสาขาพิเศษชั่วคราว "ดียอร์ โกลด์ เฮาส์ แบงค็อก" ซึ่งประกอบด้วยบูติก หอศิลป์ และคาเฟ่ ตั้งอยู่ที่ลานมรกต เซ็นทรัล ชิดลม อีกด้วย
การแสดงผลแบบไดโอดเปล่งแสง

การแสดงผลแบบไดโอดเปล่งแสง หรือ แอลอีดี เป็นการแสดงผลแบบจอแบนซึ่งใช้ลำไดโอดเปล่งแสงขนาดพิกเซลเพื่อแสดงภาพ โดยแสงนี้สามารถมองเห็นได้ด้วยตาเปล่าบนป้ายหรือจอแสดงผลที่รองรับ การแสดงผลนี้ถูกใช้ในป้ายแสดงจุดหมายปลายทางของยานพาหนะที่ใช้ในระบบขนส่งมวลชน เช่นเดียวกันกับป้ายแจ้งเตือนบนทางหลวง จอแสดงผลนี้สามารถให้แสงสว่างที่มองได้ด้วยตาเปล่าเมื่อใช้ในวัตถุประสงค์เกี่ยวกับการแสดงหรือการตกแต่งอื่น ๆ
จอแสดงผลแอลอีดีให้อัตราความต่างแสงสูงกว่าโปรเจกเตอร์ธรรมดา มันจึงถูกใช้ในการแสดงภาพบนพื้นที่ขนาดใหญ่และถูกรบกวนได้ยาก นอกจากนี้ ยังมีจอแสดงผลแบบไมโครแอลอีดี ซึ่งใช้ลำไดโอดเปล่งแสงที่มีขนาดเล็กลง ทั้งนี้ มันถูกคิดค้นขึ้นเพื่อท้าทายการพัฒนาทางเทคโนโลยีที่สำคัญ
กีฬายิมนาสติกในโอลิมปิกฤดูร้อน 2012 – รอบคัดเลือกยิมนาสติกสากลชาย

การแข่งขันกีฬายิมนาสติกในโอลิมปิกฤดูร้อน 2012 รอบคัดเลือกยิมนาสติกสากลชาย เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 8 ทีม บุคคลรวมอุปกรณ์ 24 คน และอุปกรณ์ 6 ชนิด ชนิดละ 8 คน การคัดเลือกสิ้นสุดเมื่อวันที่ 28 กรกฎาคม ค.ศ. 2012
กีฬายิมนาสติกในโอลิมปิกฤดูร้อน 2012 – รอบคัดเลือกยิมนาสติกสากลหญิง

การแข่งขันกีฬายิมนาสติกในโอลิมปิกฤดูร้อน 2012 รอบคัดเลือกยิมนาสติกสากลหญิง เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 8 ทีม บุคคลรวมอุปกรณ์ 24 คน และอุปกรณ์ 4 ชนิด ชนิดละ 8 คน การคัดเลือกสิ้นสุดเมื่อวันที่ 29 กรกฎาคม ค.ศ. 2012
กีฬาวอลเลย์บอลหญิงในโอลิมปิกฤดูร้อน 2012 – รอบคัดเลือก

การแข่งขันกีฬาวอลเลย์บอลหญิงในโอลิมปิกฤดูร้อน 2012 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 136 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 
การคัดเลือก.
ทีมที่ผ่านการคัดเลือกทีมหญิงมีรายละเอียดดังนี้
วัดดอนยายหอม

วัดดอนยายหอม เป็นวัดที่ตั้งอยู่หมู่ที่ 3 ตำบลดอนยายหอม อำเภอเมืองนครปฐม จังหวัดนครปฐม ประชาชนทั่วไปจะเข้ามาทำบุญ และสักการะรูปปั้นคุณยายหอม และส่วนมากเข้ามาบูชาหลวงพ่อเงิน
ประวัติ.
ในอดีตเรียกว่า วัดโคกยายหอม (ปัจจุบันเป็นโบราณสถานร้าง เรียก เนินพระ) เป็นวัดที่สร้างขึ้นมากกว่า 1,000 ปี คาดว่าราวสมัยทวาราวดีหรือก่อนหน้านั้น เป็นที่ตั้งของบ้านเรือนยายหอม เป็นผู้เลี้ยงพญาพาน ซึ่งเกี่ยวพันกับการสร้างองค์พระปฐมเจดีย์ ต่อมามีวัดโคกยายหอมอีกแห่งตั้งอยู่หมู่ที่ 2 ตำบลดอนยายหอม เป็นวัดเก่าแก่จวนร้างเหมือนกัน มีพระสงฆ์ประจำอยู่ 2–3 รูป ไม่ปรากฏหลักฐานสมัยที่สร้าง
ราวปี พ.ศ. 2398 หลวงพ่อทรัพย์ เจ้าอาวาสวัดงิ้วราย อำเภอนครชัยศรี เห็นว่าวัดทรุมโทรมมาก ไม่สามารถบูรณะปฏิสังขรณ์ให้ดีขึ้นไปได้ จึงได้เลือกที่ตั้งวัดใหม่ขึ้นทางเหนือ อยู่ระหว่างวัดร้างเนินพระกับวัดโคกยายหอม เป็นที่นาของนายคงกับนายฉิม ตระกูลอินทนชิตจุ้ย ได้ถวายที่ดินผืนนี้ให้เป็นที่สร้างวัดใหม่ เนื้อที่ 8 ไร่ เมื่อ พ.ศ. 2400 พระวินัยธร ฮวบพรหมสร เป็นเจ้าอาวาสองค์แรก เมื่ออายุ 25 ปี บวชได้ 5 พรรษา ท่านมาจากวัดทอง อำเภอบางกอกน้อย กรุงเทพ
โบราณวัตถุ.
พ.ศ. 2479 พระธรรมวาทีคณาจารย์ (หลวงพ่อเงิน) ได้ขุดเอาอิฐที่หักพังแถวชานเนินบริเวณที่เรียกว่า เนินพระ ไปสร้างพระอุโบสถ เมื่อขุดลึกได้พบ ศิลาเหลี่ยมเขียวสองต้น สูงประมาณ 4 เมตร มีลายจำหลักที่ปลายเสา คล้ายกับเสาประตูสาญจี เจดีย์ของพระเจ้าอโศกมหาราชกับกวางหมอบ ทำด้วยศิลา 1 ตัว พระพุทธรูปศิลาสมัยทวาราวดี 1 องค์ พระเสมาธรรมจักรทำด้วยหินแต่หักพัง เสาศิลามีง่ามสำหรับวางพระเสมาธรรมจักร แบบเดียวกับที่พบบริเวณองค์พระปฐมเจดีย์ ปัจจุบันเสาศิลานี้อยู่ที่วัดดอนยายหอม ส่วนกวางหมอบกับพระพุทธรูปส่งไปเก็บไว้ที่พิพิธภัณฑสถานแห่งชาติ
เทศกาลและงานประเพณี.
นอกจากจัดงานตามเทศกาลทางพุทธศาสนาอย่าง วันเข้าพรรษา วันออกพรรษา วันมาฆบูชา วัดจังมีการจัด งานคล้ายวันมรณะภาพหลวงพ่อเงิน ระหว่างวันที่ 9–13 มกราคม ของทุกปี ยังมี งานปิดทองกลางเดือน 4 ขึ้น 15 ค่ำ ของทุกปี และงานคล้ายวันมรณภาพหลวงพ่อแช่ม ระหว่างวันที่ 9–13 ธันวาคม ของทุกปี
กีฬาฟุตบอลชายในโอลิมปิกฤดูร้อน 2008 – รอบคัดเลือก

การแข่งขันกีฬาฟุตบอลชายในโอลิมปิกฤดูร้อน 2008 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม
กีฬาฟุตบอลหญิงในโอลิมปิกฤดูร้อน 2008 – รอบคัดเลือก

การแข่งขันกีฬาฟุตบอลหญิงในโอลิมปิกฤดูร้อน 2008 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
กีฬาว่ายน้ำในโอลิมปิกฤดูร้อน 2008 – รอบคัดเลือก

การแข่งขันกีฬาว่ายน้ำในโอลิมปิกฤดูร้อน 2008 รอบคัดเลือก เป็นการแข่งขันว่ายน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 1,026 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการบุคคล) การคัดเลือกสิ้นสุดเมื่อวันที่
กีฬากระโดดน้ำในโอลิมปิกฤดูร้อน 2008 – รอบคัดเลือก

การแข่งขันกีฬากระโดดน้ำในโอลิมปิกฤดูร้อน 2008 รอบคัดเลือก เป็นการแข่งขันกระโดดน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 125 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ ค.ศ. 2008
กีฬากรีฑาในโอลิมปิกฤดูร้อน 2008 – รอบคัดเลือก

การแข่งขันกีฬากรีฑาในโอลิมปิกฤดูร้อน 2008 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 2,057 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 คนต่อรายการบุคคล) การคัดเลือกสิ้นสุดเมื่อวันที่ 23 กรกฎาคม ค.ศ. 2008
กีฬายิมนาสติกในโอลิมปิกฤดูร้อน 2008 – รอบคัดเลือก

การแข่งขันกีฬายิมนาสติกในโอลิมปิกฤดูร้อน 2008 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 324 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 คนต่อรายการ) การคัดเลือกสิ้นสุดเมื่อวันที่
กีฬาแบดมินตันในโอลิมปิกฤดูร้อน 2008 – รอบคัดเลือก

การแข่งขันกีฬาแบดมินตันในโอลิมปิกฤดูร้อน 2008 รอบคัดเลือก เป็นการแข่งขันแบดมินตันเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 173 คน แต่ละประเทศสามารถส่งนักกีฬาเข้าแข่งขันได้สูงสุด 4 คน (1 คนต่อรายการ) การคัดเลือกสิ้นสุดเมื่อวันที่ 1 พฤษภาคม ค.ศ. 2008
พญากง พญาพาน

พญากง พญาพาน เป็นวรรณกรรมพื้นบ้าน ฉบับที่เก่าสุดพบในพงศาวดารเหนือ ซึ่งได้กล่าวยุคสมัยในช่วงต้นกรุงศรีอยุธยา
ที่มาและการบันทึก.
ตำนานแห่งนี้ มีโครงเรื่องลูกฆ่าพ่อ คาดว่าได้รับอิทธิพลจากคัมภีร์ปุราณะ บ้างระบุว่า ดัดแปลงมาจากนิทานภาษาสันสกฤต ซึ่งรับมาจากกรีกอีกทอดคือ อีดิปัส มีข้อสันนิษฐานว่า ไม่ใช่นิทานท้องถิ่นดั้งเดิมของพระปฐมเจดีย์และพระประโทณเจดีย์ ที่จังหวัดนครปฐม เชื่อว่า มหาเถรศรีศรัทธาฯ (หลานพ่อขุนผาเมือง) เป็นผู้นำนิทานเรื่องนี้มาเล่า
ตำนานนี้มีการบันทึกเป็นลายลักษณ์ 3 ฉบับ ได้แก่ ฉบับในพงศาวดารเหนือ มีความเก่าแก่ในสมัยอยุธยา และอีก 2 ฉบับ อยู่ในหนังสือเรื่องพระปฐมเจดีย์ของเจ้าพระยาทิพากรวงศ์ (ขำ บุนนาค) ซึ่งมาจากตาปะขาวรอต ส่วนฉบับสุดท้าย พระยาราชสัมภารากร สองฉบับหลังเป็นเรื่องเดียวกัน โดยเจ้าพระยาทิพากรวงศ์ ได้คัดรวมเป็นเรื่องเดียวกัน
โครงเรื่อง.
พญากงได้ครองเมืองกาญจนบุรี (บางสำนวนว่าเป็นเมืองนครชัยศรี) โหรทำนายว่าพระมเหสีของพระองค์จะให้ประสูติพระราชโอรสผู้มีบุญ ได้เป็นใหญ่ในภายหน้า แต่จะเป็นผู้ฆ่าพระราชบิดา เมื่อพระมเหสีให้ประสูติพระกุมาร ขณะที่ข้าราชบริพารได้เอาพานไปรองรับ ทำให้หน้าผากมีรอยแผล พญากงได้สั่งให้นำพระกุมารไปทิ้งตามยถากรรม ยายหอมได้นำไปเลี้ยงโดยตั้งชื่อว่า "พาน" เมื่อเติบใหญ่ได้ฝากไปเรียนที่วัด สมภารวัดผู้เป็นอาจารย์มีความเอ็นดู สอนวิชาจนหมด และได้นำพานไปเข้ารับราชการกับเจ้าเมืองราชบุรี จนเป็นที่โปรดปรานของเจ้าเมืองถึงกับรับเป็นโอรสบุญธรรม ตอนนั้นเมืองราชบุรีซึ่งขึ้นกับเมืองกาญจนบุรี (บางสำนวนว่าเมืองนครชัยศรี) พญาพานเป็นผู้มีฝีมือในการรบชักชวนให้เจ้าเมืองราชบุรีแข็งเมืองยกกองทัพไปรบกับพญากง จนทำยุทธหัตถี พญากงก็ถูกฟันด้วยของ้าวคอขาดตายในที่รบ
พญาพานเข้ายึดเมืองกาญจนบุรี (บางสำนวนว่าเมืองนครชัยศรี) และเอามเหสีพญากงมาเป็นมเหสีตน ในขณะที่เข้าไปหาพระมเหสีของพญากง เทวดาได้แปลงกายเป็นแมวแม่ลูกอ่อนให้ลูกกินนมขวางประตูไว้ แล้วร้องทักเสียก่อน พญาพานจึงได้อธิษฐานว่า ถ้าพระมเหสีเป็นแม่ของตนจริงก็ขอให้มีน้ำนมไหลซึมออกมา ก็มีน้ำนมไหลออกมา จึงได้รู้ความจริงว่าเป็นแม่ลูกกัน พญาพานสำนึกได้ว่าได้ฆ่าพระราชบิดา และโกรธที่ยายหอมปิดบังความจริง จึงได้สั่งให้ฆ่ายายหอม แต่ต่อมาได้สำนึกผิดที่ได้ ฆ่าพระราชบิดาและยายหอมผู้มีพระคุณ จึงได้สร้างพระเจดีย์ขนาดใหญ่ สูงชั่วนกเขาเหินตามคำแนะนำของพระอรหันต์ คือ พระปฐมเจดีย์ เพื่อเป็นการล้างบาปที่ฆ่าพระราชบิดา และได้สร้างพระประโทณเจดีย์ เพื่อล้างบาปที่ฆ่ายายหอม
สถานที่และงานอันเนื่องจากตำนาน.
ตำนานแพร่หลายในภาคกลาง อย่างจังหวัดนครปฐมและพื้นที่ใกล้เคียง อาทิ จังหวัดราชบุรี จังหวัดกาญจนบุรี เป็นตำนานประจำถิ่นที่ใช้อธิบายประวัติความเป็นมาของพระปฐมเจดีย์ พระประโทณเจดีย์ ตลอดจนชื่อหมู่บ้าน ตำบล ตลอดจนแม่น้ำลำคลองต่าง ๆ เช่น บ้านถนนขาด (ถนนที่พญากงกับพญาพานใช้สู้รบกัน) บ้านสามพราน (บริเวณที่นายพรานสามคนช่วยกันหาช้างให้พญาพานไปรบกับพญากง) บ้านดอนยายหอม (บริเวณที่ตั้งบ้านเรือนยายหอม) คลองพญากง และคลองพญาพาน ที่เป็นคูเมืองโบราณ สันนิษฐานว่า สร้างขึ้นเมื่อ 1,500 ปีก่อน
ตำนานส่งผลถึงงานรูปแบบอื่น อย่าง เพลงขอทานเรื่องพญากง พญาพาน เพลงฉ่อยเรื่องพญากง พญาพาน เพลงอีแซวเรื่องพญากง พญาพาน ลิเกเรื่องพญากง พญาพาน เพลงรำโทนเรื่องพญากง พญาพาน แหล่นอกเรื่องพญากง พญาพาน เพลงทรงเครื่องเรื่องพญากง พญาพาน เป็นต้น
นอกจากนี้ยังมีศาลพญากง ตั้งอยู่บริเวณตลาดทรัพย์สินส่วนพระมหากษัตริย์ ใกล้กับพระปฐมเจดีย์ และศาลยายหอม ซึ่งมี 3 แห่ง ได้แก่ พระปฐมเจดีย์ วัดพระประโทณเจดีย์ และวัดดอนยายหอม
งบประมาณแผ่นดินของไทย พ.ศ. 2564

งบประมาณแผ่นดินของไทยสำหรับปีงบประมาณ 2564 ซึ่งกินเวลาตั้งแต่วันที่ 1 ตุลาคม พ.ศ. 2563 ถึง 30 กันยายน พ.ศ. 2564 เป็นงบประมาณแผ่นดินชุดที่ 2 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 1 กรกฎาคม พ.ศ. 2563
คณะรัฐมนตรีเสนองบประมาณเป็นวงเงิน 3.3 ล้านล้านบาท เพิ่มขึ้นจากปีที่แล้ว 1 แสนล้านบาท ขาดดุล 6.23 แสนล้านบาท
วันที่ 16 มิถุนายน พ.ศ. 2563 สำนักงบประมาณเสนอร่างพระราชบัญญัติงบประมาณประจำปีงบประมาณ 2564 ให้คณะรัฐมนตรี
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (614,616 ล้านบาท), กระทรวงศึกษาธิการ (358,361 ล้านบาท), กระทรวงมหาดไทย (328,013 ล้านบาท), กระทรวงการคลัง (268,719 ล้านบาท) และกระทรวงกลาโหม (223,464 ล้าบาท) และกระทรวงที่ของบประมาณเพิ่มจากปีที่แล้วสูงสุด 5 อันดับ ได้แก่ กระทรวงการคลัง (19,517 ล้านบาท), กระทรวงคมนาคม (17,459 ล้านบาท), กระทรวงมหาดไทย (13,352 ล้านบาท), กระทรวงเกษตรและสหกรณ์ (4,805 ล้านบาท) และกระทรวงสาธารณสุข (3,585 ล้านบาท)
กระบวนการรัฐสภา.
งบประมาณแผ่นดินชุดนี้เข้าสู่การพิจารณารับหลักการในวาระแรกของสภาผู้แทนราษฎรไทย ชุดที่ 25 ในวันที่ 1 กรกฎาคม พ.ศ. 2563 ใช้เวลาพิจารณาอยู่ 3 วัน จึงมีมติรับหลักการด้วยคะแนนเสียง 273-200 งดออกเสียงอีก 3 เสียง จากผู้ลงมติทั้งหมด 476 คน และมีการตั้งคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 จำนวน 72 คน โดยที่ประชุมกำหนดระยะเวลาแปรญัตติ 30 วัน
หนี้สาธารณะ.
สำนักงานบริหารหนี้สาธารณะเปิดเผยว่า แผนการบริหารหนี้ปีงบประมาณ 2564 ประกอบด้วยการก่อหนี้ใหม่จำนวน 1.64 ล้านล้านบาท และการก่อหนี้เพื่อปรับโครงสร้างหนี้เก่าที่ครบอายุอีก 1.27 ล้านล้านบาท นอกจากนี้ แผนการกู้เพื่อการลงทุนระยะปานกลาง 5 ปี (2564-2568) จากเดิมที่มีแผนการลงทุน 238 โครงการ มูลค่าการลงทุน 1.2 ล้านล้านบาท แต่มีความล่าช้า 56 โครงการ ทำให้เหลือมูลค่าโครงการลงทุน 8.91 แสนล้านบาท ลดลง 30% ของแผนเดิม พร้อมคาดว่าหนี้สาธารณเมื่อสิ้นปีงบประมาณ 9.3 ล้านล้านบาท หรือ 57% ของจีดีพี
มิตสึมาซะ โยไน

พลเรือเอก มิตสึมาซะ โยไน (2 มีนาคม 2423-20 เมษายน 2491) พลเรือเอก แห่ง กองทัพเรือจักรวรรดิญี่ปุ่น รัฐมนตรีว่าการกระทรวงทหารเรือ และดำรงตำแหน่งนายกรัฐมนตรีในปี พ.ศ. 2483 (ค.ศ. 1940)
โยไนเกิดที่ โมริโอกะ ใน จังหวัดอิวาเตะ เป็นบุตรชายคนโตของอดีต ซามูไร ข้ารับใช้ของ ตระกูลนันบะ แห่ง แคว้นศักดินาโมริโอกะ เขาจบการศึกษาจาก โรงเรียนนายเรือแห่งจักรวรรดิญี่ปุ่น รุ่น 29 เมื่อปี พ.ศ. 2444 (ค.ศ. 1901) ในอันดับที่ 68 จากนักเรียนนายเรือทั้งหมด 125 คน หลังจากเป็นนักเรียนทำการนายเรือเขาได้รับมอบหมายให้เป็น นายธง เมื่อเดือนมกราคม พ.ศ. 2446 (ค.ศ. 1903)
บันทึก.
<templatestyles src="Reflist/styles.css" />
ภัยพิบัติเหมืองหยกพ่ากั่น พ.ศ. 2563

เมื่อวันที่ 2 กรกฎาคม พ.ศ. 2563 เวลา 06:30 น. ตามเวลามาตรฐานพม่า เกิดเหตุดินโคลนถล่มที่เหมืองหยกแห่งหนึ่งบริเวณเมืองพ่ากั่น รัฐกะชีน ประเทศพม่า ผู้ที่อยู่ในเหมืองส่วนใหญ่เป็นผู้ที่เข้ามาค้นหาเศษหยกที่อาจหลงเหลือจากการขุดค้นของผู้ประกอบการรายใหญ่ โดยฝนตกที่ลงมาอย่างหนักทำให้กองดินจากการทำเหมืองไหลบ่าลงสู่แอ่งน้ำภายในหุบเหมือง ก่อให้เกิดคลื่นน้ำโคลนซัดเข้าใส่ร่างคนงาน
ณ วันที่ 3 กรกฎาคม พ.ศ. 2563 พบผู้เสียชีวิตแล้ว 168 คน ยังมีผู้สูญหายอย่างน้อย 100 คน และมีรายงานผู้บาดเจ็บอีก 54 คน นอกจากนี้ยังมีความวิตกกังวลว่าอาจมีคนงานจำนวนมาก อีกประมาณ 200 คนติดอยู่ใต้โคลน ฝนที่ตกหนักเป็นอุปสรรคต่อปฏิบัติการค้นหาผู้สูญหาย
พ่ากั่น

พ่ากั่น  เป็นเมืองหนึ่งในอำเภอพ่ากั่น จังหวัดโม่ญี่น รัฐกะชีน ทางตอนเหนือสุดของประเทศพม่า ตั้งอยู่ริมแม่น้ำอุรุ ห่างจากมัณฑะเลย์ไปทางทิศเหนือประมาณ 350 กิโลเมตร ท่ามกลางป่ารกที่ไม่เอื้อต่อการอยู่อาศัย มีมาลาเรียชุกชุม และถูกตัดขาดเป็นเวลาหลายเดือนในฤดูมรสุม เมืองนี้มีชื่อเสียงเรื่องเหมืองหยกซึ่งผลิตแร่เจไดต์ที่มีคุณภาพดีที่สุดในโลก
ใน พ.ศ. 2554 การสู้รบระหว่างกองทัพเอกราชกะชีนกับกองทัพพม่าในพื้นที่รอบเหมืองหยกพ่ากั่นส่งผลให้มีบุคคลพลัดถิ่นประมาณ 90,000 คนเมื่อถึงเดือนกันยายน พ.ศ. 2555 และยังคร่าชีวิตผู้คนไปหลายร้อยคน
Models 1

โมเดลส์ 1  เป็นบริษัทจัดหานักเดินแบบ ของอังกฤษ ก่อตั้งขึ้นในปี ค.ศ. 1968 ในกรุงลอนดอน ประเทศอังกฤษ ซึ่งในอดีตมีนางแบบทั้งหมดสามคน ต่อมาได้กลายเป็นสุดยอดนางแบบระดับโลก และได้มีอิทธิพลต่อวงการแฟชั่นในยุโรปเป็นอย่างมาก ประกอบไปด้วย เนโอมี แคมป์เบลล์, ทวิกกี และแยสมิน เลอ บอน
รายชื่อนักเดินแบบ.
รายชื่อต่อไปนี้เป็นนางแบบและนายแบบที่มีชื่อเสียงของค่ายโมเดลส์ 1
ทองอินทร์ ปัณฑรานนท์

ทองอินทร์ ปัญฑรนนท์ อดีตสมาชิกสภาผู้แทนราษฎรจังหวัดเชียงใหม่ อดีตครูใหญ่โรงเรียนฝึกหัดครูประกาศนียบัตร จังหวัดอุตรดิตถ์
ประวัติ.
ทองอินทร์ เกิดราวปี พ.ศ. 2449 ที่อำเภอแม่ริม จังหวัดเชียงใหม่ เป็นบุตรของนายศรีนวล ปัณฑรนนท์ กับนางจันทร์ฟอง ปัณฑรนนท์ บิดารับราชการเป็นนายอำเภอบ้านแม (ปัจจุบันคืออำเภอสันป่าตอง) และนายอำเภอเวียงป่าเป้า นายทองอินทร์ จบการศึกษาชั้นมัธยมจากโรงเรียนสวนกุหลาบวิทยาลัย กรุงเทพมหานคร และปริญญาด้านกฎหมายจากมหาวิทยาลัยธรรมศาสตร์ ทองอินทร์ สมรสกับนางพวงแก้ว ปัณฑรนนท์ มีบุตร 4 คน
ทองอินทร์ เข้ารับราชการครูที่โรงเรียนยุพราชวิทยาลัย จังหวัดเชียงใหม่ และย้ายมาที่โรงเรียนจักรคำคณาทร จังหวัดลำพูน เป็นครูใหญ่โรงเรียนจักรคำคณาทร ในปี พ.ศ. 2479 ต่อมาได้ย้ายมาประจำที่โรงเรียนการฝึกหัดครูประกาศนียบัตร จังหวัดอุตรดิตถ์ และได้รับตำแหน่งเป็นครูใหญ่ ในปี พ.ศ. 2487
ต่อมาในปี พ.ศ. 2489 ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ได้รับเลือกตั้งเป็น ส.ส.เชียงใหม่ และได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในปี พ.ศ. 2490 ทองอินทร์ ได้เข้าร่วมกับเลียง ไชยกาล และสมาชิกพรรคประชาธิปัตย์ จำนวน 16 คน ก่อตั้งพรรคประชาชนขึ้น
ทองอินทร์ เสียชีวิตในปี พ.ศ. 2528 ขณะมีอายุ 79 ปี
ยะห์ยา อัลมัวะอ์ตะศิม

ยะห์ยา อัลมัวะอ์ตะศิม ("อะบู ซะกะรียาอ์ อัลมัวะอ์ตะศิม ยะห์ยา อิบน์ อันนาศิร"; สวรรคต ค.ศ. 1236) เป็นเคาะลีฟะฮ์คู่แข่งแห่งรัฐเคาะลีฟะฮ์อัลโมฮาด โดยครองราชย์ตั้งแต่ ค.ศ. 1227 ถึง 1229 พระองค์เป็นโอรสของมุฮัมมัด อันนาศิร และพระอนุชาของยูซุฟที่ 2, เคาะลีฟะฮ์อัลโมฮาด
หลังจากอับดัลลอฮ์ อัลอาดิล พระปิตุลาของพระองค์สวรรคต ยะห์ยาถูกสนับสนุนโดยชัยค์แห่งมาร์ราคิช แต่สองปีต่อมาพระองค์ถูกถอดถอนโดยอิดรีส อัลมะอ์มูน พระปิตุลาผู้อ้างสิทธิอีกองค์ หลังอิดรีสสวรรคตใน ค.ศ. 1232 ยะห์ยาครองราชย์ต่อ แต่อับดุลวาฮิดที่ 2 ลูกพี่ลูกน้องของพระองค์อ้างสิทธิในการครองราชย์ พระองค์ยังคงคุมมาร์ราคิชจนกระทั่งสวรรคตใน ค.ศ. 1236 แล้วพื้นที่ทั้งหมดตกอยู่ภายใต้การครองราชย์ของอับดุลวาฮิด
พันธบัตรอัตราผลตอบแทนสูง

ในทางการเงิน ตราสารหนี้อัตราผลตอบแทนสูง (ตราสารหนี้ที่ไม่ใช่อันดับการลงทุน, ตราสารหนี้ที่มีอันดับเก็งกำไร หรือ ตราสารหนี้ขยะ)  เป็นตราสารหนี้ที่อยู่ในระดับต่ำกว่าระดับน่าลงทุน (คือ ตั้งแต่ระดับ BB+ ลงไป จนถึง D) ตราสารหนี้เหล่านี้มีความเสี่ยงสูงจากการผิดนัดชำระหนี้หรือสินเชื่อที่ไม่พึงประสงค์อื่น ๆ แต่ให้อัตราผลตอบแทนที่สูงกว่าตราสารหนี้ที่มีคุณภาพที่ดีเพื่อที่จะดึงดูดนักลงทุน โดยตราสารหนี้ที่มีอันดับเครดิตที่ต่ำมากเท่าไร ก็จะมีผลตอบแทนที่สูงขึ้นมากเท่านั้น
โทรี เคลลี

วิกตอเรีย ลอเรน เคลลี (เกิด 14 ธันวาคม ค.ศ. 1992) เป็นนักร้อง นักแต่งเพลง และโปรดิวเซอร์เพลงชาวอเมริกัน เริ่มเป็นที่รู้จักเมื่อเข้าแข่งขันในรายการ "อเมริกันไอดอล" ฤดูกาลที่ 9 (2010) หลังจากตกรอบเคลลีได้เริ่มทำเพลงของตัวเอง ในปี ค.ศ. 2012 เธอได้เปิดตัวอีพีชื่อ "แฮนด์เมดซองส์" อัลบั้มขึ้นสูงสุดอันดับที่เก้าบนชาร์ตเพลงฮีตซีกเกอร์ของสหรัฐ ด้วยยอดขายมากกว่า 14,000 ชุด โดยก่อนหน้านี้เคลลีเคยอัปโหลดเพลงที่เธอนำมาร้องใหม่เองลงยูทูบขณะอายุได้ 14 ปีก่อนที่จะเข้าร่วมรายการ "อเมริกันไอดอล" โดยวิดีโอของเธอบนยูทูบ เป็นที่สนใจของสกูเตอร์ เบราน์ผู้จัดการศิลปินของค่ายแคปิตอลเรเคิดส์ จนเธอได้เซ็นสัญญาในเดือนกันยายน ค.ศ. 2013 และออกอีพีชุดที่สอง "ฟอร์เวิร์ด" ในเดือนตุลาคม ปีเดียวกัน อัลบั้มขึ้นสูงสุดอันที่ 16 ในชาร์ต"บิลบอร์ด" 200 และอันดับที่ 26 ในนิวซีแลนด์
ในปี ค.ศ. 2015 เคลลีออกสตูดิโออัลบั้มแรกในชื่อ "อันเบรเกเบิลสไมล์" โดยอัลบั้มได้รับเสียงชื่นชมเป็นอย่างดี และขึ้นสูงสุดอันดับที่ 2 บน"บิลบอร์ด" 200 และติดอันดับที่ 3 ในแคนาดา รวมถึงเข้าชาร์ตอัลบั้มแห่งสหราชอาณาจักรในอันดับที่ 36 ซิงเกิลนำของอัลบั้ม "โนบอดีเลิฟ" จำหน่ายในเดือนกุมภาพันธ์ ค.ศ. 2015 กลายเป็นเพลงแรกของเธอที่ติดชาร์ต"บิลบอร์ด"ฮอต 100ได้สำเร็จ เคลลีได้เข้าชิงรางวัลแกรมมีสาขาศิลปินหน้าใหม่ยอดเยี่ยมปี ค.ศ. 2016 แต่พ่ายให้แก่เมแกน เทรนเนอร์ นอกจากนี้ เธอยังพากย์เสียงให้ตัวละคร มีนา ช้างสาวขี้อายในภาพยนตร์แอนิเมชันเรื่อง "ร้องจริง เสียงจริง" (2016)
อีออส

เทพธิดาอีออส เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า “ออโรร่า” คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุก ๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง
ครอบครัวของเทพีอีออส เทพีอีออสนั้นเป็นลูกของเทพีไธอาและเทพไฮพีเรียน ซึ่งเป็นเทพไททันรุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่าง ๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก
คลองเรือก

คลองเรือก, คลองท่อ หรือ คลองบางปี่ เป็นแนวคลองโบราณสายหนึ่งในย่านเขตตำบลทะเลชุบศร เทศบาลเมืองลพบุรี จังหวัดลพบุรี เดิมคลองมีขนาดกว้างขวาง เป็นเส้นทางคมนาคมที่สำคัญเพราะเชื่อมกับแม่น้ำลพบุรี แต่ปัจจุบันไม่สามารถใช้สำหรับสัญจรได้อีกต่อไป เพราะคลองแคบลง เนื่องจากการถมคลองเพื่อสร้างสนามม้าบริเวณข้างค่ายสมเด็จพระนารายณ์มหาราช
ประวัติ.
คลองเรือกเป็นส่วนหนึ่งของคูเมืองและกำแพงเมืองชั้นในของเมืองลพบุรี ถือเป็นคลองสายสำคัญของเมืองลพบุรีเพราะเดิมเป็นที่ตั้งของตลาด มีด่านเก็บภาษีเรือสินค้าซึ่งมีลักษณะเป็นสะพานข้ามคลองสามแห่ง ปัจจุบันเหลือร่องรอยอยู่บริเวณชุมชนราชมนูฝั่งตะวันออกของโรงเรียนพิบูลวิทยาลัยตรงข้ามกับค่ายสมเด็จพระนารายณ์มหาราช 
ในรัชสมัยสมเด็จพระนารายณ์มหาราชได้มีการสร้างป้อมปราการตามแนวคลองเรือกโดยเดอ ลา มาร์ วิศวกรฝรั่งเศส ได้แก่ ป้อมชัยชนะสงคราม และป้อมท่าโพธิ์ นอกจากนี้ยังมีการสร้างป้อมเล็กปลายแหลม ใช้หินเรียงเป็นชั้น ๆ จำนวนสามป้อม แห่งหนึ่งคือป้อมหินริมคลองเรือก หลังวัดพระยาออกในโรงเรียนพิบูลวิทยาลัย และอีกป้อมหนึ่งที่ยังเหลือร่องรอยคือป้อมทางทิศใต้ของประตูชัย และโปรดให้ขุดดินจากคูเมืองขึ้นมาถมเป็นกำแพงในลักษณะคูเมืองอยู่ด้านนอก กำแพงเมืองอยู่ชั้นใน โดยทางทิศตะวันออกได้ถมกำแพงเมืองไว้สามชั้น ขณะที่ทำแพงเมืองทางทิศเหนือและทิศใต้มีเพียงกำแพงชั้นเดียว นอกจากนี้คลองเรือกยังได้รับการวางระบบชลประทานอย่างดี ดังจะเห็นได้จากคูเมืองนี้มีการสร้างประตูช่องกุดและประตูท่อ ซึ่งเป็นประตูน้ำ ทำหน้าที่กั้นน้ำและระบายน้ำระหว่างแม่น้ำลพบุรีกับคลองเรือก เพื่อมิให้ระดับน้ำในคลองต่ำหรือสูงเกินไปจนสร้างความเดือดร้อนแก่ราษฎร โดยเฉพาะในช่วงฤดูน้ำหลาก
ในอดีตหากพ้นแนวคลองเรือกไปก็จะเป็นพื้นที่เรือกสวนไร่นา ต่อมายุคหลังประชาชนได้เข้ามาเพาะปลูกสวนละมุดริมคลองเรือกเพราะให้ผลดก และปลูกลามไปถึงข้างพระนารายณ์ราชนิเวศน์ แต่พอมาถึงยุคจอมพลแปลก พิบูลสงคราม ได้มีการเวนคืนที่ดินเพื่อสร้างค่ายทหาร พื้นที่เรือกสวนจึงหายไป คลองที่เคยกว้างก็ถูกถมเพื่อสร้างสนามม้าบริเวณข้างค่ายสมเด็จพระนารายณ์มหาราช ชาวบ้านจึงเลิกใช้คลองเรือกสำหรับสัญจรในช่วงห้าทศวรรษที่ผ่านมา
กรมศิลปากรขึ้นทะเบียนให้คลองเรือกเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479
ลักษณะ.
คลองเรือกมีจุดเริ่มต้นที่ประตูน้ำช่องกุดใกล้ป้อมชัยชนะสงครามไหลเลาะออกไปทางทิศเหนือระหว่างโรงเรียนพิบูลวิทยาลัยกับค่ายสมเด็จพระนารายณ์มหาราช ออกทางด้านข้างวัดตองปุ แล้วไหลไปทางตะวันตกผ่านหน้าวัดป่าธรรมโสภณ ทะลุออกไปยังแม่น้ำลพบุรีบริเวณป้อมท่าโพธิ์และวัดมณีชลขัณฑ์ คลองนี้มีชื่ออื่น ๆ คือ หากไหลผ่านบริเวณป้อมชัยชนะสงครามจะเรียกว่า "คลองท่อ" และบริเวณที่ไหลไปบรรจบกับแม่น้ำลพบุรีจะเรียกว่า "คลองบางปี่" โดยทั่วไปเรียก "คลองเรือก"
แนวคลองเรือกเป็นที่ตั้งของสถานที่สำคัญหรือโบราณสถานต่าง ๆ ได้แก่ ป้อมชัยชนะสงคราม, ประตูช่องกุด, วัดสันเปาโล. วิทยาลัยเทคนิคลพบุรี, โรงเรียนพิบูลวิทยาลัย, ค่ายสมเด็จพระนารายณ์มหาราช, วัดตองปุ, วัดป่าธรรมโสภณ, ประตูท่อ, ป้อมท่าโพธิ์ และวัดมณีชลขัณฑ์ ตามลำดับ
อินเตอร์สเตต 30

อินเตอร์สเตต 30  เป็นทางหลวงอินเตอร์สเตตในรัฐทางตอนใต้ของสหรัฐอเมริกา ไดแก่ รัฐเท็กซัส และรัฐอาร์คันซอ ระยะทาง มีเส้นทางจากอินเตอร์สเตต 20 ทางตะวันตกของฟอร์ตเวิร์ท ผ่านแดลลัส รัฐเท็กซัส แล้วไปทางตะวันออกเฉียงเหนือเข้าสู่รัฐอาร์คันซอ ผ่านเท็กซาร์คานา สิ้นสุดบนอินเตอร์สเตต 40 ในนอร์ทลิตเทิลร็อก ทางหลวงสายนี้ขนานไปกับทางหลวงสหรัฐหมายเลข 67 ยกเว้นช่วงทางตะวันตกของดาวน์ทาวน์แดลลัส (ซึ่งเคยเป็นส่วนหนึ่งของอินเตอร์สเตต 20) อินเตอร์สเตต 30 มีทางแยกต่างระดับกับอินเตอร์สเตตแนวเหนือ–ใต้เพียง 2 สายเท่านั้น ได้แก่ อินเตอร์สเตต 35 (ทั้งสาย 35 ดับเบิลยู และสาย 35 อี), และอินเตอร์สเตต 45 ซึ่งทั้งสองสายดังกล่าวก็ตัดกับอินเตอร์สเตต 20 และอินเตอร์สเตต 40 ด้วย อินเตอร์สเตต 30 รู้จักในนาม ทอมแลนดรีย์ฟรีเวย์ (Tom Landry Freeway) ในช่วงระหว่างอินเตอร์สเตต 35 ดับเบิลยู กับอินเตอร์สเตต 35 อี ภายในเขตมหานครแดลลัส–ฟอร์ตเวิร์ท
การปฏิวัติอาร์มีเนีย พ.ศ. 2561

กลุ่มนักการเมืองและประชาชนภายใต้การนำโดย ส.ส. นีโกล พาฌินยัน (ผู้นำของพรรคสัญญาพลเรือน) ได้เริ่มขบวนการ การประท้วงต่อต้านรัฐบาลอาร์มีเนีย (หรือรู้จักกันในชื่อทั่วไปว่า #MerzhirSerzhin (แปลว่า "#RejectSerzh") เมื่อเดือนเมษายน พ.ศ. 2561 การประท้วงและการเดินขบวนในครั้งนี้เกิดขึ้นหลังจากที่แซร์ช ซาร์กเซียนเข้ารับดำรงตำแหน่งนายกรัฐมนตรี ซึ่งเป็นผู้ที่ทรงอิทธิพลในรัฐบาลของอาร์มีเนียอย่างมาก และยังควบคุมพรรคริพับลิกันอีกด้วย
เมื่อวันที่ 23 เมษายน แซร์ช ซาร์กเซียนได้กล่าวว่า "ผมผิดในขณะที่เขา [นีโกล พาฌินยัน] ถูก" แล้วต่อมาเขาก็ได้ขอลาออก การประท้วงในครั้งนี้ถือว่าเป็นการปฎิวัติอย่างสันติเมื่อเทียบกับการปฎิวัติของอดีตรัฐในโซเวียต 25 เมษายน พรรคเออาร์เอฟ-ดชาสุนยัน พรรคพันธมิตรของพรรครีพับลิกันได้ประกาศขอถอนตัวออก ซึ่งหมายถึงสามรถให้ฝ่านค้านรัฐบาลสามารถเข้ารับการเลือกตั้งโดยรัฐสภาแห่งชาติได้
ปฏิกิริยา.
เมื่อวันที่ 4 เมษายน ผู้นำของพรรคไบร์ทอาร์มีเนีย พร้อมด้วยผู้นำพรรคพลเรือน นีโกล พาฌินยัน ได้ร่วมกันเขียนบทความลงในหนังสือพิมพ์อยอนร์ โดยมีข้อความระบุว่า ผมชอบวิธีการจับมือกับประชาชนมากกว่าการตอบโต้แบบทางการ
ผู้นำของพรรคประชาธิบไตย และอดึต ส.ส. คชักเทอ โคโคเบลเยม ได้เข้าร่วมสนับสนุนการประท้วงดังกล่าว
อินเตอร์สเตต 25

อินเตอร์สเตต 25  เป็นทางหลวงอินเตอร์สเตตแนวเหนือ–ใต้สายหลักในสหรัฐอเมริกาตะวันตก ผ่านรัฐนิวเม็กซิโก รัฐโคโลราโด และรัฐไวโอมิง อินเตอร์สเตต 25 เริ่มต้นจากอินเตอร์สเตต 10 ที่ลาสครูเซส รัฐมิวเม็กซิโก (ห่างจากเอลพาโซ ไปทางทิศเหนือ) สิ้นสุดบนอินเตอร์สเตต 90 ในบัฟฟาโล รัฐไวโอมิง (ห่างจากพรมแดนรัฐมอนทานา–ไวโอมิง ไปทางทิศใต้) เส้นทางของอินเตอร์สเตต 25 ส่วนใหญ่อยู่ในชนบท โดยเฉพาะในรัฐไวโอมิง ยกเว้นในพื้นที่แอลบูเคอร์คี พิวโบล โคโลราโดสปริงส์ และเดนเวอร์
รายชื่อศูนย์การค้าและห้างสรรพสินค้าของกลุ่มเซ็นทรัล

รายชื่อศูนย์การค้าและห้างสรรพสินค้าที่บริหารงานโดย บริษัท กลุ่มเซ็นทรัล จำกัด และบริษัทในเครือ
ศูนย์การค้า.
เซ็นทรัล ชิดลม.
เซ็นทรัล ชิดลม เป็นห้างสรรพสินค้าระดับบนแห่งหนึ่งในกรุงเทพมหานคร ตั้งอยู่ริมถนนเพลินจิต เขตปทุมวัน บนพื้นที่ขนาด 7 ไร่ เป็นสาขาระดับเรือธงของห้างสรรพสินค้าเซ็นทรัลตั้งแต่เปิดให้บริการ ปัจจุบันเป็นที่ตั้งของสำนักงานใหญ่กลุ่มเซ็นทรัล และยังเป็นส่วนหนึ่งของโครงการเซ็นทรัลแบงค็อกอีกด้วย
เซ็นทรัล เอ็มบาสซี.
เซ็นทรัล เอ็มบาสซี เป็นศูนย์การค้าระดับบนแห่งหนึ่งในกรุงเทพมหานคร บริหารงานโดย กลุ่มธุรกิจบริหารสรรพสินค้า บริษัท กลุ่มเซ็นทรัล จำกัด และบริษัท สรรพสินค้าเซ็นทรัล จำกัด ตั้งอยู่บนถนนเพลินจิต มีขนาดพื้นที่ประมาณ 9 ไร่ ซึ่งพื้นที่ซึ่งเคยส่วนหนึ่งของสถานเอกอัครราชทูตสหราชอาณาจักรประจำประเทศไทย โดยที่กลุ่มเซ็นทรัลชนะการประมูล ซึ่งติดกับห้างสรรพสินค้าเซ็นทรัล สาขาชิดลม โครงการดังกล่าวเป็นส่วนหนึ่งของโครงการเพลินจิตซิตี้ ที่นำโครงการโดย บริษัท ยูนิเวนเจอร์ จำกัด (มหาชน) เจ้าของอาคารปาร์คเวนเชอร์ อีโคเพล็กซ์ รวมทั้งโรงแรม ดิ โอกุระ เพรสทีจ กรุงเทพฯ และโครงการเซ็นทรัลแบงค็อก ของกลุ่มเซ็นทรัล ที่เชื่อมต่อศูนย์การค้าเซ็นทรัล เอ็มบาสซี ห้างเซ็นทรัล ชิดลม และศูนย์การค้าเซ็นทรัลเวิลด์ เข้าเป็นพื้นที่เดียวกัน
ศูนย์การค้าที่บริหารงานโดย บริษัท เซ็นทรัล รีเทล คอร์ปอเรชั่น จำกัด (มหาชน).
โรบินสัน ไลฟ์สไตล์.
โรบินสัน ไลฟ์สไตล์ (ชื่อเดิม:โรบินสัน ไลฟ์สไตล์ เซ็นเตอร์) เป็นกลุ่มศูนย์การค้าที่บริหารงานโดย บริษัท โรบินสัน จำกัด (มหาชน) โดยเน้นทำเลเมืองรองที่ยังไม่มีศูนย์การค้าของ บมจ.เซ็นทรัลพัฒนา เข้าไปเปิดสาขา โดยโรบินสัน ไลฟ์สไตล์ มีสาขาทั้งหมดดังนี้
ท็อปส์ พลาซา.
ท็อปส์ พลาซ่า  เป็นศูนย์การค้าในความดูแลของบริษัท เซ็นทรัล ฟู้ด รีเทล จำกัด เน้นทำเลในจังหวัดเล็ก โดยเปิดสาขาแรกที่จังหวัดพิจิตร เมื่อวันที่ 22 ธันวาคม พ.ศ. 2560 ภายในประกอบด้วยซูเปอร์มาร์เก็ต "ท็อปส์" ร้านค้าในพื้นที่เช่าโซนพลาซ่า และอาจมีเพาเวอร์บาย บีทูเอส ซูเปอร์สปอร์ต และโรงภาพยนตร์ร่วมเปิดให้บริการด้วย
สโมสรฟุตบอลกัว

สโมสรฟุตบอลกัว เป็นสโมสรฟุตบอลอาชีพในประเทศอินเดีย ตั้งอยู่ที่รัฐกัว ปัจจุบันลงแข่งขันในอินเดียนซูเปอร์ลีก ก่อตั้งเมื่อวันที่ 26 สิงหาคม ค.ศ. 2014 โดย Dattaraj Salgaocar และ Shrinivas Dempo และมีบริษัทเอกชนสโมสรฟุตบอลแห่งรัฐกัวเป็นเจ้าของ ทำให้รัฐกัวเป็นเพียงรัฐเดียวของอินเดียที่ประกาศให้ฟุตบอลเป็นกีฬาประจำรัฐ สัญลักษณ์ของสโมสรคือรูปกระทิง สีประจำสโมสรคือน้ำเงินและส้ม สื่อถึงชายทะเลและแสงอาทิตย์ตามลำดับ
กัวใช้สนามกีฬาฟาตอร์ดาเป็นสนามเหย้า ผู้จัดการหรือผู้ฝึกสอนคนแรกของสโมสรคือ ซิโก อดีตนักฟุตบอลชาวบราซิล มีการซื้อตัวผู้เล่นที่สำคัญอย่างรอแบร์ ปีแร็ส และลูซีอู สโมสรจบอันดับที่สองในซูเปอร์ลีกปกติ ฤดูกาล 2014 ต่อมาในรอบเพลย์ออฟ กัวสิ้นสุดที่รอบรองชนะเลิศ ด้วยการแพ้จุดโทษต่อ Atlético de Kolkata และในฤดูกาล 2015 กัวจบอันดับที่หนึ่งในฤดูกาลปกติ และคว้ารองแชมป์ในนัดชิงชนะเลิศซูเปอร์ลีก
Strand Sort

Strand Sort คือ อัลกอริธึมการจัดเรียงที่ทำงานได้ดีหากมีหลายรายการเรียงตามลำดับ ขั้นแรกให้เริ่มต้นรายการย่อยโดยการย้ายรายการแรกจากรายการต้นฉบับไปยังรายการย่อย สำหรับแต่ละรายการถัดไปในรายการเดิมถ้ารายการนั้นมากกว่ารายการสุดท้ายของรายการย่อยให้นำรายการนั้นออกจากรายการเดิมแล้วเพิ่มลงในรายการย่อย รวมรายการย่อยไว้ในรายการเรียงลำดับขั้นสุดท้าย แยกและรวมรายการย่อยซ้ำ ๆ จนกระทั่งรายการทั้งหมดถูกจัดเรียง จัดการสินค้าสองรายการหรือน้อยกว่าเป็นกรณีพิเศษ
การนำไปใช้งาน.
ตัวอย่างภาษาไพทอน
def sort(array):
 if len(array) < 2:
 return array
 result = []
 while array:
 sublist = [array.pop(0)]
 leftovers = []
 last = sublist[0]
 sublist_append = sublist.append
 leftovers_append = leftovers.append
 for item in array:
 if item >= last:
 sublist_append(item)
 last = item
 else:
 leftovers_append(item)
 result = merge(result, sublist)
 array = leftovers
 return result
def merge(left, right):
 if not left:
 return right
 if not right:
 return left
 if left[-1] > right[-1]:
 left, right = right, left
 it = iter(right)
 y = next(it)
 result = []
 for x in left:
 while y < x:
 result.append(y)
 y = next(it)
 result.append(x)
 result.append(y)
 result.extend(it)
 return result
Strand Sort เป็นอัลกอริทึมการเรียงลำดับที่ทำงานในเวลา O(n) ถ้ารายการถูกจัดเรียงแล้วและทำงานใน O(n * n) ในกรณีที่เลวร้ายที่สุด
สโมสรฟุตบอลเซี่ยงไฮ้พอร์ต

สโมสรฟุตบอลเซี่ยงไฮ้พอร์ต หรือชื่อเดิม สโมสรฟุตบอลเซี่ยงไฮ้ เอสไอพีจี (อ่านแบบแมนดาริน:) เป็นสโมสรฟุตบอลอาชีพในประเทศจีน ปัจจุบันลงเล่นในไชนีสซูเปอร์ลีก ซึ่งอยู่ภายใต้การดูแลของสมาคมฟุตบอลจีน (CFA) สโมสรตั้งอยู่ที่เซี่ยงไฮ้ สนามเหย้าคือ ผู่ตงสเตเดียม ความจุ 37,000 ที่นั่ง เจ้าของสโมสรคือ กลุ่มท่าเรือระหว่างประเทศเซี่ยงไฮ้ (SIPG) ซึ่งจะปรากฏในชื่อของสโมสรในอดีต
สโมสรก่อตั้งเมื่อวันที่ 25 ธันวาคม ค.ศ. 2005 ในชื่อ สโมสรฟุตบอลเซี่ยงไฮ้ตงหยา ("Dongya", #เปลี่ยนทาง) โดยอดีตผู้ฝึกสอนทีมชาติจีน Xu Genbao และใช้ผู้เล่นที่จบหลักสูตรเยาวชนจาก Genbao มาไว้ในทีมชุดใหญ่ สโมสรเริ่มต้นกับลีกระดับที่สามในปี ค.ศ. 2006 และเลื่อนชั้นจนมาถึงลีกสูงสุด โดยได้อันดับที่ 2 ในฤดูกาล 2015 และต่อมาได้แชมป์ในฤดูกาล 2018
อ้างจาก "Forbes" เซี่ยงไฮ้ เอสไอพีจี เป็นสโมสรฟุตบอลที่มีมูลค่าสูงเป็นอันดับที่สามของประเทศจีน ซึ่งมากถึง 159 ล้านดอลลาร์ และมีรายได้ถึง 37 ล้านดอลลาร์ในปี ค.ศ.2015 และอ้างจากรายงานประจำปีของบริษัท สโมสรฟุตบอลมีรายได้ 565.7 ล้านหยวนในปีงบประมาณ 2015 และมีทรัพย์สินถึง 286.8 ล้านหยวน
คู่ปรับ.
คู่ปรับที่สำคัญคือเซี่ยงไฮ้ เสิ่นหัว ซึ่งเป็นคู่ปรับท้องถิ่นที่แข่งขันกันในดาร์บีเซี่ยงไฮ้ โดยผู้ก่อตั้งสโมสรอย่าง Xu Genbao เคยคุมทีมเสิ่นหัวคว้าแชมป์ลีกในฤดูกาล 1995 ต่อมาวันที่ 28 เมษายน ค.ศ. 2013 สองสโมสรมาพบกันในเกมลีกเป็นครั้งแรก และจบลงด้วยชัยชนะ 2–1 ของเสิ่นหัว แต่ในดาร์บี้ครั้งถัดมา วันที่ 2 มิถุนายน ค.ศ. 2013 เอสไอพีจีสามารถถอนแค้นไปได้ 6–1 ผู้เล่นที่เคยลงเล่นให้กับทั้งสองสโมสรได้แก่ Jiang Zhipeng และ Wang Jiayu
สโมสรคู่ปรับอื่น ๆ อาทิ หางโจวกรีนทาวน์ และเจียงซูซูหนิง โดยการพบกันของทั้งสามสโมสร จะถูกเรียกว่า ดาร์บีดินดอนสามเหลี่ยมปากแม่น้ำแยงซี
 "ณ วันที่ 16 เมษายน 2023"
ผู้เล่นชุดปัจจุบัน.
<templatestyles src="Template:Football squad player/styles.css" />
 "ณ วันที่ 4 พฤศจิกายน ค.ศ. 2020"
 "ณ วันที่ ฤดูกาล 2017"
 "ณ วันที่ 1 เมษายน ค.ศ. 2018"
โนวืยเอปรีคลูย์เชนียาเนอุโลวิมืยเฮ

โนวืยเอปรีคลูย์เชนียาเนอุโลวิมืยเฮ (translit. "Novye prikluchenya Neulovimykh") เป็นภาพยนตร์โลดโผนจากสหภาพโซเวียตในปี 1968 เป็นภาคต่อของภาพยนตร์เรื่อง "The Elusive Avengers" กำกับโดย Edmond Keosayan และผลิดโดยค่ายมอสฟิล์ม ภาพยนตร์ยังได้สร้างภาคต่อในชื่อ "The Crown of the Russian Empire, or Once Again the Elusive Avengers" ซึ่งเข้าฉายในปี 1971
เคห์ลานี

เคห์ลานี แอชลีย์ พาร์ริช (เกิด 24 เมษายน ค.ศ. 1995) เป็นนักร้อง นักแต่งเพลง และนักเต้นชาวอเมริกันที่เซ็นสัญญากับค่ายแอตแลนติกเรเคิดส์ เคห์ลานีเกิดในโอกแลนด์ แคลิฟอร์เนีย เธอเป็นที่รู้จักอย่างดีในฐานะสมาชิกวงดนตรี ป็อปไลฟ์ จากการประกวดรายการ ซีซั่น 6 ปี ค.ศ. 2011
ในเดือนสิงหาคม ค.ศ. 2014 เธอได้เปิดตัวมิกซ์เทปชุดแรกในชื่อ "คลาวด์ 19" มิกซ์เทปถูกจัดให้อยู่อันดับหนึ่งในรายชื่อ "50 อัลบั้มยอดเยี่ยมแห่งปี 2014" ของนิตยสาร "คอมเพล็กซ์" ปีถัดมา เคห์ลานีได้ปล่อยมิกซ์เทปชุดที่สอง "ยูชูดด์บีเฮียร์" ในเดือนเมษายน มิกซ์เทปเปิดตัวที่อันดับที่ห้าในชาร์ตอาร์แอนด์บี/ฮิปฮอปของนิตยสาร "บิลบอร์ด" ก่อนที่จะเริ่มทัวร์ในอเมริกาเหนือเพื่อส่งเสริมมิกซ์เทปของเธอ ในปี ค.ศ. 2016 เธอได้รับการเสนอชื่อเข้าชิงรางวัลแกรมมีสาขาอัลบั้มแห่งศตวรรษ จาก "ยูชูดด์บีเฮียร์" เคห์ลานีออกสตูดิโออัลบั้มชุดแรกในชื่อ "สวีตเซ็กซีซาเวจ" ในวันที่ 27 มกราคม ค.ศ. 2017 อัลบั้มในรับเสียงวิจารณ์ในด้านบวก และติดอันดับที่สามบน"บิลบอร์ด" 200 และอันดับที่หนึ่งในชาร์ตอาร์แอนด์บี/ฮิปฮอป รวมถึงติดชาร์ตในประเทศเบลเยียม แคนาดา เนเธอร์แลนด์ ฝรั่งเศส นอร์เวย์ และอังกฤษ
ชีวิตส่วนตัว.
เคห์ลานีได้ออกมาเปิดเลยว่าเธอเป็นเควียร์และแพนเซ็กชวลเมื่อเดือนเมษายน ค.ศ. 2018 ก่อนที่เธอจะออกมาเปิดเผยว่าเป็นหญิงรักร่วมเพศในเวลาต่อมาเมื่อปี ค.ศ. 2021
โลกที่พูดภาษาอังกฤษ

โลกที่พูดภาษาอังกฤษ หรือ ซีกโลกภาษาอังกฤษ (Anglosphere) มีผู้พูดภาษาอังกฤษเป็นภาษาหลักประมาณ 330 ถึง 360 ล้านคน สหรัฐมีผู้พูดพื้นเมืองมากที่สุด 258 ล้านคน นอกจากนี้มีผู้พูดภาษาอังกฤษพื้นเมือง 60 ล้านคนในสหราชอาณาจักร 19 ล้านคนในประเทศแคนาดา 4.5 ล้านคนในประเทศไอร์แลนด์ และ 3.8 ล้านคนในประเทศนิวซีแลนด์ และยังมีประเทศอื่นใช้ภาษาอังกฤษเป็นภาษาหลักและภาษาราชการ ภาษาอังกฤษจัดเป็นภาษาที่มีผู้พูดพื้นเมืองมากที่สุดอันดับสาม รองจากภาษาจีนกลางและภาษาสเปน
ประมาณการที่รวมผู้พูดภาษาที่สองด้วยมีตั้งแต่ 470 ล้านคนถึงกว่า 1 พันล้านคน เดวิด คริสตัลคำนวณว่าในปี 2546 ผู้พูดที่มิใช่พื้นเมืองมากกว่าผู้พูดพื้นเมืองเป็นอัตราส่วน 3 ต่อ 1 เมื่อรวมผู้พูดพื้นเมืองและมิใช่พื้นเมืองแล้ว ภาษาอังกฤษเป็นภาษาที่มีผู้พูดมากที่สุดในโลก
อำเภอเบ๋นกั๊ต

เบ๋นกั๊ต  เป็นอำเภอในจังหวัดบิ่ญถ่วน ประเทศเวียดนาม ตั้งอยู่ทางตอนเหนือของนครโฮจิมินห์ไปราว 50 กิโลเมตร เป็นที่ตั้งของนิคมอุตสาหกรรมที่สำคัญ อำเภอนี้มีพื้นที่ทั้งหมด 234.42 ตารางกิโลเมตร มีประชากรทั้งสิ้น 203,420 คน (ค.ศ. 2013)